கொள்வோம்?’ என்று என் சிந்தனை சுழன்றது. அப்போது ரங்காசாரியர் அபயமளித்தார். “நீங்கள் பயப்பட வேண்டாம்;  பௌத்த மத சம்பந்தமான புத்தகங்கள் நூற்றுக் கணக்காக இங்கிலீஷில்  இருக்கின்றன. வெள்ளைக்காரர்கள் ஆராய்ந்து எழுதியிருக்கிறார்கள். நான்  பலவற்றைப் படித்திருக்கிறேன். பாராதவற்றை நான் படித்துப் பார்த்து  உங்களுக்குச் சொல்லுகிறேன்” என்றார். நான் அவரை மணிமேகலை ஆராய்ச்சிக்குப் பெருந்துணையாகப்  பற்றிக்கொண்டேன்.